ΓΡΑΠΤΗ ΕΡΩΤΗΣΗ Ε-0428/97 υποβολή: Gianni Tamino (V) προς την Επιτροπή (19 Φεβρουαρίου 1997)

Θέμα: Τραπεζικά τεχνάσματα σε επιδοτούμενα δάνεια προς τον τομέα των καλλιεργειών σε θερμοκήπια - Σαρδηνία (Ιταλία)

Στην Περιφέρεια Σαρδηνίας, βάσει του περιφερειακού νόμου αριθ. 44/13.12.1988, χορηγούνται δάνεια μέγιστης διάρκειας 15 ετών στον τομέα των καλλιεργειών σε θερμοκήπια (7 δισ. εκατ. ετησίως από το 1988 έως το 2002, με μείωση 10 εκατοστιαίων μονάδων στο επιτόκιο). Η λήξη της προθεσμίας για την υποβολή αιτήσεων είχε καθοριστεί στις 30.3.1989 και παρατάθηκε έως τις 31.5.1989. Βάσει του πρωτοκόλλου αριθ. 1455/23.1.1989 εδίδετο η δυνατότητα να συμπεριληφθούν στην αίτηση: α) οι υποχρεώσεις που καθίσταντο ληξιπρόθεσμες μεταξύ 1.1.1988 και 31.12.1989 (επείγοντα δάνεια για την αντιμετώπιση ζημιών στα θερμοκήπια) 7 β) χρέη τα οποία είχαν λήξει και δεν είχαν πληρωθεί στους προμηθευτές υλικού για τις υποδομές θερμοκηπίων και αφορούσαν σχέδια που είχαν εγκριθεί έως τις 31.12.1989 7 γ) δάνεια για μισθώσεις τα οποία είχαν λήξει το 1987 και παρέμεναν απλήρωτα καθώς και δάνεια τα οποία έληγαν μεταξύ 1.1.1988 και 30.4.1989 7 δ) οι δόσεις γεωργικών δανείων για έγγειες βελτιώσεις και για την αγορά γης και, ενδεχομένως, οι τόκοι προεξόφλησης ή οι τόκοι που καθίσταντο απαιτητοί μεταξύ 30.6.1988 και 1.7.1989 ή, εναλλακτικώς (μόνο για τα δάνεια για τη διευθέτηση του εδάφους) οι δόσεις ή οι τόκοι προεξόφλησης οι οποίοι έληγαν μεταξύ 31.12.1988 και 31.12.1989. Μετά τη ρύθμιση αυτή, οι αιτήσεις υποβλήθηκαν εμπροθέσμως, αλλά οι συμβολαιογραφικές πράξεις (οι συνήθεις γραφειοκρατικές καθηστερήσεις) καταρτίστηκαν σε ημερομηνίες πέραν των προβλεπόμενων προθεσμιών. Συνέπεια του γεγονότος αυτού είναι ότι οι τραπεζικοί τόκοι υπολογίστηκαν από τις 31.12.1989 έως την κατάρτιση των συμβολαιογραφικών πράξεων (από 9 έως 20 μήνες αργότερα) 7 κατ' αυτόν τον τρόπο όλοι οι δικαιούχοι δανείων με επιδοτούμενο επιτόκιο υποχρεώθηκαν να πληρώσουν και για πρόσθετες απαιτούμενες εγγυήσεις και για μη εφαρμογή του νόμου Diana (που επιτρέπει την αποφυγή του κινδύνου) περί γεωργικών συναλλαγματικών. Υπήρξαν ακόμη οριακές περιπτώσεις κατά τις οποίες ο δικαιούχος έφτασε στο παράδοξο να υποχρεωθεί να εκχωρήσει την εκμετάλλευσή του για να εξοφλήσει το χρέος που είχε με τον τρόπο αυτό συναφθεί και για το οποίο ήταν υπέγγυα και τα περιουσιακά στοιχεία του συζύγου 7 ορισμένοι υποχρεώθηκαν να πληρώσουν πραγματικό επιτόκιο 43,22%, το οποίο μπορεί να θεωρηθεί ως τοκογλυφικό. Κατά τη στιγμή της υπογραφής των συμβάσεων, δεν ήταν ενημερωμένη για όλες τις ρήτρες τις οποίες εν συνεχεία βρήκαν μπροστά τους.

Δεν θεωρεί η Επιτροπή ότι παραβιάστηκαν και κοινοτικοί κανόνες σχετικά με τη διαφάνεια του κόστους, το δικαίωμα στην πληροφόρηση και την προστασία των καταναλωτών (πελάτες των τραπεζών).

Απάντηση του κ. Santer εξ ονόματος της Επιτροπής (4 Απριλίου 1997)

Η Επιτροπή δεν έχει την δικαιοδοσία να ασχοληθεί με το θέμα αυτό, το οποίο υπάγεται στην αρμοδιότητα των ιταλικών αρχών.

Τα δάνεια στα οποία αναφέρεται το Αξιότιμο Μέλος του Κοινοβουλίου δεν αποτελούν μέρος, απ'όσο γνωρίζει η Επιτροπή, κανενός κοινοτικού προγράμματος. Έτσι, η Επιτροπή δεν είναι υπεύθυνη για τους όρους ή την οργάνωσή τους.

Επίσης τα δάνεια στα οποία αναφέρεται το Αξιότιμο Μέλος του Κοινοβουλίου χορηγούνται στο πλαίσιο επιχειρήσεων (καλλιέργεια σε θερμοκήπια) και έτσι δεν υπάγονται στην οδηγία του Συμβουλίου 87/102/ΕΟΚ της 22ας Δεκεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη ((ΕΕ αριθ. L 42, της 12.2.1987. )).